# Josep Maria Escribano i Casaldàliga

Josep Maria Escribano i Casaldàliga (Manresa, 1948) és un músic català, pianista, pedagog, conferenciant, articulista i gestor cultural. Ha desenvolupat gran part de la seva trajectòria professional al Principat d'Andorra.
Nascut a Manresa (Bages) s'inicià en la música des de molt petit, cursà la carrera de piano i completà els estudis musicals amb prestigiosos professors nacionals i estrangers. Ben aviat destacà com a solista i en grups de cambra, formant duet amb el violinista Gerard Claret i altres. El 1984 s'integrà a l'equip de direcció del Conservatori Municipal de la seva ciutat natal on, juntament amb Liliana Maffiotte, impulsà la creació del Premi de Música Ciutat de Manresa. Ha sigut assessor de música clàssica a TVE, membre fundador de l'Assocciació d'intèrprets de Música Clàssica de Catalunya, i membre del jurat en diversos concursos de piano i en la selecció d'aspirants a la Beca Pau Casals.
Deixeble i col·laborador del mestre Joan Guinjoan, el seu repertori inclou obres de tots els estils, dedicant una especial atenció a la divulgació de les músiques del segle xx, Contemporànies, Avantguardistes i Jazzístiques. Ha estrenat obres de compositors de les últimes generacions i per aquesta raó, en l'edició dels premis Nacionals de Catalunya de l'any 1990 li fou concedit, ex-equo, el premi al millor intèrpret de Música Contemporània. El 1998 amb motiu del centenari del naixement de George Gershwin, es va sumar a l'homenatge amb la gravació d'algunes de les seves obres més emblemàtiques. Pel que fa al vessant pedagògic, ha sigut professor de piano i música de cambra, director de l'Institut d'Estudis Musicals d'Andorra la Vella i director artístic del Festival de Música i Dansa. També és assidu articulista i conferenciant sobre temes musicals, cinèfils i artístics.

## Referències

* ↑ «Josep Maria Escribano i Casaldàliga | enciclopèdia.cat». [Consulta: 25 abril 2021].
* ↑ «Josep Maria Escribano, director artístic de la Temporada de Música i Dansa: “Caldria reformular la programació avui dispersa i reunir-la en una proposta de país”». [Consulta: 26 abril 2021].
* ↑ «Gerard Claret i Serra | enciclopèdia.cat». [Consulta: 29 abril 2021].
* ↑ «[Contractació personal docent del Conservatori Professional de Manresa (pàg.20) Acta de la sessió plenària]». Ajuntament de Manresa, 28-09-1984. [Consulta: 24 abril 2021].
* ↑ Redacció «Primer Concurs Premi Ciutat de Manresa per a joves estudiants de piano». El Pla de Bages, 18-02-1984.
* ↑ Cervera, Marta. «La beca Pau Casals s'obre al món», 15-03-2016. [Consulta: 25 abril 2021].
* ↑ info@irmu.org, Institut Ramon Muntaner. «Centre d'Estudis Riudomencs Arnau de Palomar». [Consulta: 25 abril 2021].
* ↑ «[Premi ex-equo al millor intèrpret de Música Contemporània concedit a Josep Mª Escribano Casaldàliga. (pàgina 134 - any 1990) Llibre Premis Nacionals de Cultura 1932-2011]». Generalitat de Catalunya, 1990. [Consulta: 24 abril 2021].
* ↑ «Josep Maria Escribano – 1898 Tribute To George Gershwin (1998, CD)» (en anglès). [Consulta: 28 abril 2021].
* ↑ San Agustín, Arturo «A Gene Kelly i a Fred Astaire els apassionava Gershwin (Entrevista a Josep Maria Escribano)». El Periodico, 05-05-1998.
* ↑ «Presentació de la Temporada de música i dansa d'Andorra la Vella MoraBanc». Arxivat de l'original el 2021-04-26. [Consulta: 26 abril 2021].
* ↑ DiariAndorra. «Josep Maria Escribano Casaldàliga». [Consulta: 25 abril 2021].